L’IES Vicent Andrés Estellés, d’intercanvi lingüístic i musical, amb l’IES Francesc Badia de Foios
2025-07-24

El passat 25 de maig, l’IES Vicent Andrés Estellés de Burjassot va realitzar un intercanvi musical i lingüístic amb l’IES Escultor Francesc Badia de Foios, emmarcat en la iniciativa ‘Rapsodes’, promoguda per la Conselleria d’Educació com a part de la difusió i potenciació del valencià i de la cultura valenciana.

Els alumnes de Burjassot van interpretar un arranjament de la cançó TNT del grup de rock AC/DC amb el títol de ‘Paella del senyoret’, realitzada per alumnes de PR 4 i de 2n d’ESO a les guitarres, baix i bateria i a les veus alumnes de 1r d’ESO, d’origen veneçolà, rus i turc, com a exemple d’integració i defensa de la diversitat que l’institut té com a senyal d’identitat.

Per part seua, l’alumnat de l’IES Escultor Francesc Badia de Foios va realitzar un sentit homenatge a l’escriptor Vicent Andrés Estellés musicant un dels seus poemes i una jota popular valenciana amb instrumental orff i veus. Com a colofó, l’alumnat de l’Estellés de 3r d’ESO va interpretar també diferents peces pop instrumentals així, com una versió de ‘Tio Canya’ una de les cançons més conegudes del musicòleg valencià Vicent Torrent, i cançó homònima del grup Al Tall, una interpretació que es va realitzar conjuntament amb els alumnes del Francesc Badia.